Norges herrelandslag i cricket

Det norske landslaget i cricket er det nasjonale cricketlaget i Norge. Norge ble medlem av Det internasjonale cricketforbundet (ICC) i 2000, og vant sine første 16 landskamper. Landslagets beste prestasjon er seieren i Europamesterskapets 2. divisjon i 2006; etter dette har laget stagnert, og i verdensserien har laget rykket ned fra 5. divisjon (lag 29-34 i verden) i 2008 til 8. divisjon (lag 43-50 i verden). I 2014 vant laget igjen EMs 2. divisjon, da som 20-over cricket, og i 2019 er de kvalifisert til EMs 1. divisjon.

Fra 2000 til 2005 rykket laget raskt opp som ett av Europas ti beste, etter klare seire mot andre nye lag som for eksempel Finland og Østerrike.

I 2008 tapte laget fire av sju kamper under 5. divisjon i verdensserien, selv om Shahid Ahmed scoret flest poeng i turneringen, og var dermed også slått ut av kvalifiseringen til VM 2011. Norge hadde heller ingen sjanse under EM litt senere i 2008. De plasserte seg sist med fire tap i de fire avsluttede kampene; kampen mot Italia, på papiret det svakeste laget unntatt Norge, ble avlyst på grunn av regn. Norges beste kamp var mot Danmark, hvor Norge scoret 206 poeng og til slutt tapte med åtte wickets og 12 overs.

I august 2009 spilte laget en verdensserieturnering, 6. divisjon, i Singapore, og plasserte seg sist etter fem tap. Norge startet bra, med en knapp seier over Botswana, men tapte så alle kampene, inkludert en kamp mot Guernsey som lå lavere i EM-systemet. Neste turnering var ikke før i 2011, i Botswana, og her vant Norge bare to kamper, begge mot Japan. Dermed rykket Norge ned nok en divisjon. I 2011 var laget også med i to 20-over-turneringer, EM og nordisk mesterskap, hvor de ble henholdsvis nr. 5 (uten Europas fem beste lag) og nr. 2.

Norge spilte en verdensserieturnering i Samoa i september 2012. Norge tapte alle sine tre innledende kamper i gruppespillet, og må dermed rykke ned til regional kvalifisering, men slo Surinam og Samoa i plasseringsspillet. Tafseer Ali fikk bare spille plasseringskampene, men sto der fram med 79 poeng og 6 wickets, og fikk både Norges beste batting average og bowling average.

Norge er igjen på vei opp i Europa-cricketen, med 1.-plass og ubeseiret i 2.div. 20 overs i Essex sommeren 201,4 er landslaget i 2015 kvalifisert for spill i 1.divisjon Europa. Landslaget klarte i mai 2015 å kvalifisere seg for verdensserien, da de slo Frankrike i 20-over-tabellen og en 50-overs-kvalifiseringskamp. Der ble det imidlertid 4. plass, og Norges landslag hadde deretter en sesong uten offisielle kamper.

Laget består hovedsakelig av første- og andregenerasjons innvandrere fra Pakistan, Sri Lanka, India og Australia.

Landslagene trenes  i 2014 og 2015 av Mohammad Haroon som nå er sportsdirektør i Norges cricketforbund.

Shahzad Sheikh som er Idrettsleder i forbundet etablerte Norges første innendørs cricket-akademi i 2014.

EM

 1996–2002: Deltok ikke
 2003: 1.-plass av 11, 3. divisjon (ECC-trofé)
 2004: 4.-plass av 6, 2. divisjon
 2005: 1.-plass av 9, 3. divisjon, opprykk
 2006: 1.-plass av 6, 2. divisjon, opprykk
 2008: 6.-plass av 6, 1. divisjon, nedrykk
 2010: 4.-plass av 6, 2. divisjon.
 2012: 2. divisjon nedlagt; nå del av verdensserien.
 2017 (gjenopprettet som 1. divisjon): 3.-plass av 6, ikke kvalifisert for verdensserien.

EM 20-overs

 2011: 5.-plass av 12, 1. divisjon (nivå 2)
 2013: 8.-plass av 12, 1. divisjon, nedrykk til 2. divisjon
 2014: 1.-plass av 6, 2. divisjon, opprykk til 1. divisjon
 2015: 5.-plass av 6, 1. divisjon, ikke kvalifisert for videre spill i VM i Twenty20 cricket 2016. Vant kvalifiseringskamp til 6. divisjon i verdensserien (50 overs).
 2019: Kvalifisert som 1 av 6 lag. Turneringen er også kvalifisering til VM i Twenty20 cricket 2020.

Verdensserien

50-over cricket, også VM-kvalifisering.

 2008: 9.-plass av 12, 5. divisjon, nedrykk
 2009: 6.-plass av 6, 6. divisjon, nedrykk
 2011: 5.-plass av 6, 7. divisjon, nedrykk
 2012: 5.-plass av 8, 8. divisjon, nedrykk til europeisk kvalifisering
 2015: 4.-plass av 7, 6. divisjon, nedrykk til europeisk kvalifisering

Nordisk mesterskap

20-over cricket.

 2011: Sølv, tap med 16 runs for Danmark i finalen.

Kilder

 CricketArchive.com, redaktører Peter Griffiths and Philip Bailey, Association of Cricket Statisticians and Historians, hentet 12. november 2012

Kategori:Cricket i Norge
Kategori:Landslag i cricket
Cricket